Document ID: 31988R2247

ΚΑΝΟΝΙΣΜΟΣ ( ΕΟΚ ) αριθ . 2247/88 ΤΟΥ ΣΥΜΒΟΥΛΙΟΥ της 19ης Ιουλίου 1988 που τροποποιεί το παράρτημα Ι του κανονισμού ( ΕΟΚ ) αριθ . 426/86 για την κοινή οργάνωση αγοράς στον τομέα των μεταποιημένων οπωροκηπευτικών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 426/86 το Συμβουλίου της 24ης Φεβρουαρίου 1986(1 ) για την κοινή οργάνωση αγοράς στον τομέα των μεταποιημένων οπωροκηπευτικών, όπως τροποιήθηκε τελευταία από τον κανονισμό ( ΕΟΚ ) αριθ . 2242/88(2 ), και ιδίως το άρθρο 2 παράγραφος 2 και το άρθρο 9 παράγραφος 5,
την πρόταση της Επιτροπής(3 ),
Εκτιμώντας :
ότι ο κανονισμός ( ΕΟΚ ) αριθ . 426/86 προβλέπει καθεστώς ενίσχυσης στην παραγωγή για ορισμένο αριθμό μεταποιημένων οπωροκηπευτικών; ότι ο βασικός στόχος ήταν να επιτραπεί στα κοινοτικά προϊόντα, που εχουν ιδιαίτερη σημασία για τις μεσογειακές περιοχές της Κοινότητας, να πωλούνται σε τιμές ανταγωνιστικές σε σχέση με τις τιμές των τρίτων χωρών;
ότι για τα κεράσια που διατηρούνται σε σιρόπι χορηγείται η ενίσχυση που προβλέπεται από το καθεστώς αυτό; ότι, εντούτοις, η πείρα έδειξε ότι για τα βύσσινα δεν επιτεύχθηκε ο βασικός στόχος; ότι ορισμένες ποικιλίες κερασιών δεν απαιτούν ενίσχυση στη μεταποίηση λαμβανομένου υπόψη του επιπέδου των τιμών που διαμορφώνονται κατά τις συναλλαγές; ότι η ενίσχυση που χορηγείται στα προϊόντα αυτά δεν προσεγγίζει το στόχο που προβλέπεται από το καθεστώς ενίσχυσης; ότι θα πρέπει να τεθεί τέρμα στην ενίσχυση αυτή;
ότι η εμπορία ορισμένων μεταποιημένων κερασιών θέτει προβλήματα διάθεσης για την κοινοτική παραγωγή που αντιμετωπίζει σημαντικές εισαγωγές από τρίτες χώρες σε χαμηλές τιμές, σε σχέση με την κοινοτική τιμή; ότι θα πρέπει να υπαχθεί η εισαγωγή αυτών των προϊόντων στο καθεστώς της ελάχιστης τιμής που καθιερώνεται από την οργάνωση της αγοράς;
ότι τα κατεψυγμένα κεράσια με ή χωρίς προσθήκη ζάχαρης διατίθενται στο εμπόριο με ή χωρίς τον πυρήνα τους, πράγμα που συνεπάγεται σημαντικές διαφορές τιμών μεταξύ των προϊόντων; ότι η κατάσταση αυτή απαιτεί την καθιέρωση διαφορετικών ελάχιστων τιμών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Αρθρο 1 Το παράρτημα Ι του κανονισμού ( ΕΟΚ ) αριθ . 426/86 τροποποιείται ως εξής :
1.Στο τμήμα Α διαγράφεται το ακόλουθο κείμενο :
"ex 2008 60 51 ex 2008 60 59 ex 2008 60 61κεράσια σε σιρόπι" ex 2008 60 69 2.Το τμήμα Β αντικαθίσταται από το παράρτημα του παρόντος κανονισμού .
Αρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Για τα κεράσια σε σιρόπι εφαρμόζεται από την έναρξη της περιόδου εμπορίας 1988/89 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε μέλος .
Βρυξέλλες, 19 Ιουλίου 1988 .

Labels: 17
19
6